शास्त्रों की बात, जानें धर्म के साथ
Today's Birthday Prediction: आज आपके जन्मदिन की आपको बहुत-बहुत शुभकामनाएं। 20 जुलाई में जन्में व्यक्तियों का मूलांक 2 होता है। जिन के स्वामी चंद्र देव हैं। मूलांक 2 वाले जातक बहुत ही भावुक होते हैं। ये छोटी-छोटी बातों को भी दिल से लगा लेते हैं। इनका मन बहुत ही चंचल होता है। इनके मन-मस्तिष्क में अक्सर नए-नए विचार जन्म लेते रहते हैं। मूलांक 2 वाले जातक कोमल हृदय वाले व मृदुभाषी होते हैं। आज जिन जातकों का जन्मदिन है, यह वर्ष दृढ़ निश्चय के साथ मेहनत कर लक्ष्यों की प्राप्ति करने का है। आगामी उद्देश्यों की पूर्ति हेतु इस वर्ष योजनाबद्ध तरीके से नींव रखा जाना अनिवार्य है। जुलाई के महीने में आपकी भावुकताओं में वृद्धि हो सकती है। बेहतर होगा कि व्यर्थ की बातों को दिल से लगाकर मन परेशान न करें। अगस्त के महीने में अचानक किसी कार्य में सफलता प्राप्त होगी। सितम्बर का समय सतर्कता के साथ बिताएं, किसी प्रकार के वहम या प्रलोभन में आकर कोई गलत निर्णय न लें। नवम्बर के महीने में विवाह के लिए आये प्रस्तावों पर विचार किया जा सकता है। कोई त्वचा विकार उत्पन्न होने की संभावना बनती है, समय पर चिकित्सक से सलाह लें। दिसम्बर के माह में खर्चे अधिक होने के कारण नकदी धन की कमी हो सकती है। मां की सेहत का ख्याल रखें।
वर्ष 2021 के शुरुआती समय में संगीत कला की ओर रुझान हो सकता है परन्तु इसी के साथ कुछ परेशानियां व रुकावटें आपको घेरे रहेंगी। अस्पताल या पुलिस विभाग के संपर्क में आने के योग बनते हैं। समय को संयम व सतर्कता के साथ व्यतीत करें। मार्च के महीने में यात्राओं के चलते मन कुछ विचलित रहेगा। मई के माह में आप किसी समाजसेवा के कार्य से जुड़ सकते हैं। जून के महीने का समय शुभ है। कार्यों के सफलता के योग बनते हैं।
उपाय- इस वर्ष के शुभ फल प्राप्त करने के लिए काले रंग का परहेज करें।
चमड़े की चीज़ों का लेन-देन न करें।
शनि देव जी की प्रतिमा पर सरसों के तेल का दीपक जलाएं व जाने-अनजाने हुई भूलों की क्षमा याचना करें।
यथासम्भव चांदी के पात्र में पानी पिएं।
आचार्य लोकेश धमीजा
वेबसाइट –www.goas.org.in
आज का राशिफल 20 जुलाई, 2020- सभी मूलांक वालों के लिए कैसा रहेगाNEXT STORY